
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 207 

16 Σεπτεμβρίου 2011 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

85. Τροποποίηση διατάξεων του π.δ. 100/2003 
«Τοποθετήσεις, μεταθέσεις, αποσπάσεις και λοιπές 
μετακινήσεις αστυνομικού προσωπικού» (Α' 94). 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Μεταφορά και καθορισμός θέσεων ειδικών συμβού- 
λων-ειδικών συνεργατών, μετακλητών διοικητικών 
υπαλλήλων και υπαλλήλων με απόσπαση στα Πο¬ 
λιτικά Γραφεία του Υπουργού Ανάπτυξης, Αντα¬ 
γωνιστικότητας και Ναυτιλίας, του Αναπληρω¬ 
τή Υπουργού Οικονομικών Φ. Σαχινίδη και του 
Υφυπουργού Διοικητικής Μεταρρύθμισης και Ηλε¬ 
κτρονικής Διακυβέρνησης Π. Τζωρτζάκη. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 85 

Τροποποίηση διατάξεων του π.δ. 100/2003 «Τοποθετή¬ 
σεις, μεταθέσεις, αποσπάσεις και λοιπές μετακινή¬ 
σεις αστυνομικού προσωπικού» (Α' 94). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. δ', στ' και 
θ' του ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 
παρ. 1 του ν. 1590/1986 (Α' 49). 

2. Τις διατάξεις του άρθρου 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
(Α' 98). 

4. Τις διατάξεις του π.δ. 184/2009 «Σύσταση Υπουργεί¬ 
ου Προστασίας του Πολίτη και καθορισμός των αρμο¬ 
διοτήτων του» (Α' 213). 


5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. 246/2011 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 

Άρθρο 1 

1. Το εδάφιο γ' της παραγράφου 1 του άρθρου 2 του 
π.δ. 100/2003 (Α' 94) αντικαθίσταται ως εξής: 

«γ. Του τόπου στον οποίο έχει ιδιόκτητη κατοικία ο 
ίδιος ή ο/η σύζυγός του ή κατοικούν οι γονείς του ίδιου 
ή του/της συζύγου του». 

2. Το εδάφιο δ' της παραγράφου 3 του ιδίου άρθρου 
του ως άνω π.δ. αντικαθίσταται ως εξής: 

«Η περιφέρεια των δήμων Βόλου και Νέας Ιωνίας Βόλου 
του Νομού Μαγνησίας, καθώς και των Δήμων Ηρακλείου, 
Αλικαρνασσού και Γαζίου του Νομού Ηρακλείου». 

3. Η παράγραφος 5 του ιδίου άρθρου του ως άνω π.δ. 
αντικαθίσταται ως εξής: 

«5. Ως μέλη της οικογένειας του αστυνομικού θεωρού¬ 
νται ο/η σύζυγος και τα άγαμα παιδιά μέχρι ηλικίας 20 
ετών ή μέχρι ηλικίας 25 ετών, εφόσον φοιτούν σε σχολές 
τριτοβάθμιας εκπαίδευσης, της φοίτησης βεβαιουμένης 
με πιστοποιητικό της οικείας Σχολής, καθώς και τα 
ανίκανα για εργασία, λόγω αναπηρίας, άγαμα παιδιά 
ανεξάρτητα από το όριο ηλικίας. Η ανικανότητα για 
εργασία πιστοποιείται από την Ανώτατη Υγειονομική 
Επιτροπή της Ελληνικής Αστυνομίας, ύστερα από γνω¬ 
μάτευση Κρατικού Νοσοκομείου. Επίσης, θεωρούνται 
ως μέλη της οικογένειας του αστυνομικού τα παιδιά 
που προέρχονται από άλλο γάμο και την επιμέλεια έχει 
ο/η σύζυγος, εφόσον πληρούν μία από τις ανωτέρω 
προϋποθέσεις». 

4. Το εδάφιο γ' της παρ. 6 του ιδίου άρθρου αντικα¬ 
θίσταται ως εξής: 

«γ. Αστυνομικοί Σταθμοί: Μύκης-Ξάνθης, Οργάνης-Ρο- 
δόπης, Μικρού Δερείου-Αλεξανδρούπολης, Αγ. Θεοδώ- 
ρων-Γρεβενών, Οθωνών-Κερκύρας, Δάφνης-Χαλκιδικής, 
Βατοπεδίου-Χαλκιδικής, Μεγίστης Λαύρας-Χαλκιδικής, 
Ζωγράφου-Χαλκιδικής, Γρανίτσας-Ευρυτανίας, Αγ. Ευ- 
στρατίου-Λέσβου, Αντικυθήρων-Πειραιώς, Ανάφης-Κυ- 
κλάδων, Σικίνου-Κυκλάδων, Φολεγάνδρου-Κυκλάδων, 
Κουφονησίων-Κυκλάδων, Φούρνων-Σάμου, Ραχών-Σάμου, 
Ευδήλου-Σάμου, Οινουσσών-Χίου, Ψαρών-Χίου, Τήλου- 

Δωδεκάνησου, Λειψών-Δωδεκανήσου, Απερίου-Δωδεκα- 
νήσου, Αρκάσας-Δωδεκανήσου, Διαφανίου-Δωδεκανή- 
σου, Κάσου-Δωδεκανήσου, Μεσοχωρίου-Δωδεκανήσου, 
Νισύρου-Δωδεκανήσου, Χάλκης-Δωδεκανήσου, Ερει- 
κούσας-Κέρκυρας, Ποταμού Κυθήρων, Γαύδου-Χανίων, 
Αγ. Άννης-Χαλκιδικής, Αγ. Παντελεήμονος-Χαλκιδικής, 
Αγαθονησίου-Δωδεκανήσου, Ψερίμου - Δωδεκανήσου 
και Χιλανδαρίου Χαλκιδικής». 

Άρθρο 2 

1. Το τελευταίο εδάφιο της περίπτωσης α' της παρα¬ 
γράφου 2 του άρθρου 3 του ως άνω π.δ. αντικαθίσταται 
ως εξής: 

«Ο χρόνος απόσπασης αστυνομικού στο εξωτερικό, 
ο χρόνος μετάθεσης για φοίτηση στο Τμήμα Επαγγελ¬ 
ματικής Μετεκπαίδευσης Ανθυπαστυνόμων (Τ.Ε.Μ.Α), ο 
χρόνος υπηρεσίας αστυνομικού στις Υπηρεσίες των εδα¬ 
φίων γ' και δ' του άρθρου 4 του παρόντος, εφόσον αυτός 
μετακινήθηκε στις τελευταίες από Υπηρεσία εκτός της 
περιοχής μετάθεσης που ευρίσκεται η έδρα των Υπηρεσι¬ 
ών αυτών, καθώς και ο χρόνος απόσπασης - μετακίνησης 
αστυνομικού με αίτησή του στον τόπο συμφερόντων του, 
εξαιρουμένων των αποσπάσεων της παρ. 8 του άρθρου 
19 του παρόντος, λογίζεται για το διάστημα αυτό, ως 
διανυθείς στον τόπο συμφερόντων του». 

2. Μετά το εδάφιο (3) της περίπτωσης β' της παρα¬ 
γράφου 2 του ίδιου άρθρου προστίθεται εδάφιο (4), 
ως εξής: 

«(4) Για κάθε εκπαιδευτικό έτος φοίτησης στις παρα¬ 
γωγικές Σχολές (Σχολή Αξιωματικών - Σχολή Αστυφυλά¬ 
κων), δύο (2) μόρια. Το μικρότερο του εξαμήνου χρονικό 
διάστημα δεν λαμβάνεται υπόψη, ενώ το μεγαλύτερο 
λογίζεται ως έτος». 

3. Τα δύο τελευταία εδάφια της περίπτωσης β' της 
παραγράφου 2 του ίδιου άρθρου αντικαθίστανται ως 
εξής: 

«Για τον υπολογισμό των ετών υπηρεσίας της πα¬ 
ρούσας περίπτωσης, θεωρείται ότι αυτός υπηρετεί στο 
Σώμα ή στην Υπηρεσία αυτή μέχρι την 31η Αυγούστου 
του έτους υποβολής της αίτησης μετάθεσης. Το μι¬ 
κρότερο του εξαμήνου χρονικό διάστημα δεν λαμβά- 
νεται υπόψη, ενώ το μεγαλύτερο λογίζεται ως έτος. 
Δεν λαμβάνει τα μόρια των ανωτέρω εδαφίων (2) και 
(3) όποιος μετακινείται για οποιονδήποτε λόγο από τις 
Υπηρεσίες αυτές για χρονικό διάστημα μεγαλύτερο του 
εξαμήνου». 

4. Το εδάφιο (4) της περίπτωσης γ' της παραγράφου 
2 του ίδιου άρθρου αντικαθίσταται ως εξής: 

«(4) Οι έγγαμοι αστυνομικοί για κάθε πλήρες έτος με¬ 
τάθεσης μακράν του τόπου κατοικίας του/της συζύγου 
του/της λόγω εργασίας ή ασκήσεως επαγγέλματος, που 
πιστοποιείται με βεβαίωση του αρμοδίου ασφαλιστι¬ 
κού φορέα και βεβαίωση διαμονής του οικείου Δήμου ή 
της Κοινότητας, εφόσον ο τόπος αυτός ανήκει σε άλλη 
περιοχή μετάθεσης και απέχει τουλάχιστον τριάντα 
(30) χιλιόμετρα από την έδρα της Υπηρεσίας τους και 
υποβάλλουν κατ’ έτος αίτηση μετάθεσης για τον τόπο 
αυτό, λαμβάνουν ένα (1) μόριο για απόσταση από 30 
έως 200 χλμ, τρία (3) μόρια για απόσταση από 201 έως 

400 χλμ και πέντε (5) μόρια για απόσταση πέραν των 

401 χλμ.». 

5. Η περίπτωση β' της παραγράφου 3 του ίδιου άρ¬ 
θρου αντικαθίσταται ως εξής: 


«β. Οι έχοντες, μέλος της ιδίας οικογένειας με αναπη¬ 
ρία 67% τουλάχιστον ή με αναπηρία Α.ΜΕ.Α., ή γονέα 
με αναπηρία 67% τουλάχιστον εφόσον δεν έχουν άλλα 
αδέλφια, ή αδελφό με αναπηρία 67% τουλάχιστον εφό¬ 
σον δεν έχουν άλλο αδελφό και οι γονείς τους έχουν 
το ως άνω ποσοστό αναπηρίας ή έχουν υπερβεί το 75ο 
έτος της ηλικίας τους». 

6. Στην παράγραφο 3 του ιδίου άρθρου η περίπτωση 
(δ) αναριθμείται σε (ε) και προστίθεται περίπτωση (δ) 
ως εξής: 

«δ. Οι έχοντες τρία (3) τέκνα». 

Άρθρο 3 

Στο τέλος της μόνης παραγράφου του άρθρου 4 του 
ως άνω π.δ. προστίθεται περίπτωση στ' ως εξής: 

«στ. Των υπηρετούντων στην Ειδική Κατασταλτική 
Αντιτρομοκρατική Μονάδα (Ε.Κ.Α.Μ.)». 

Άρθρο 4 

Η παράγραφος 4 του άρθρου 5 του ως άνω π.δ. αντι¬ 
καθίσταται ως εξής: 

«4. Οι δόκιμοι των οικείων παραγωγικών Σχολών αστυ¬ 
νομικοί υποβάλλουν δήλωση τόπου συμφερόντων το 
πρώτο 20ήμερο του μηνός Φεβρουάριου του τελευταίου 
έτους φοίτησης στη Σχολή, ενώ η προσμέτρηση των 
μορίων τα οποία αυτοί δικαιούνται υπολογίζεται από 
την ημερομηνία της εξόδου από τη Σχολή». 

Άρθρο 5 

Το άρθρο 7 του ως άνω π.δ., όπως τροποποιήθηκε με 
το άρθρο 1 του π.δ. 138/2006 (Α' 155), αντικαθίσταται 
ως εξής: 

«Άρθρο 7 

Τοποθετήσεις νεοεξερχομένων Αστυφυλάκων 

1. Οι νεοεξερχόμενοι Αστυφύλακες τοποθετούνται υπο¬ 
χρεωτικά και δεν μετακινούνται για οποιοδήποτε λόγο για 
ένα (1) τουλάχιστον έτος σε Υπηρεσίες των Διευθύνσεων 
Αστυνομικών Επιχειρήσεων, Άμεσης Δράσης και Μετα¬ 
γωγών Δικαστηρίων, καθώς και σε Αστυνομικά Τμήματα, 
Τ μήματα Τ ροχαίας, Τ μήματα Αστυνομικών Επιχειρήσεων, 
Τ μήματα Δίωξης Λαθρομετανάστευσης, Τ μήματα Συνορι¬ 
ακής Φύλαξης και Αστυνομικούς Σταθμούς. Εξαιρούνται 
όσοι εμπίπτουν στην περίπτωση του εδαφίου η' της παρ. 
2 του άρθρου 19, εφόσον οι λόγοι υγείας αφορούν τους 
ίδιους. Οι νεοεξερχόμενοι Αστυφύλακες δύνανται να 
τοποθετούνται στις προαναφερόμενες Υπηρεσίες του 
τόπου συμφερόντων τους, με την προϋπόθεση ότι οι 
προκηρυχθείσες θέσεις των τακτικών μεταθέσεων δεν 
καλύφθηκαν. Η προϋπόθεση αυτή δεν απαιτείται για τις 
τοποθετήσεις στις περιοχές των Γενικών Αστυνομικών 
Διευθύνσεων Αττικής και Θεσσαλονίκης. 

2. Με απόφαση του Αρχηγού της Ελληνικής Αστυνο¬ 
μίας προκηρύσσονται οι θέσεις που θα πληρωθούν από 
τους νεοεξερχόμενους Αστυφύλακες οι οποίες είναι 
αυτές που δεν καλύφθηκαν από τις εκκρεμείς αιτήσεις 
από τον πίνακα των τακτικών μεταθέσεων, συμπεριλαμ¬ 
βανομένων και των αιτήσεων ακυρώσεως, λαμβάνοντας 
υπόψη και τον αριθμό των κενών οργανικών θέσεων που 
δημιουργήθηκαν από τους μετατιθέμενους από αυτές 
τις Διευθύνσεις, εξαιρουμένων των Γ ενικών Αστυνομικών 
Διευθύνσεων Αττικής και Θεσσαλονίκης, των οποίων οι 
θέσεις μπορούν να υπερβαίνουν τον αριθμό των κενών 
θέσεων που προκύπτουν από τις τακτικές μεταθέσεις. 

Η απόφαση αυτή κοινοποιείται ένα (1) μήνα τουλά¬ 
χιστον προ της εξόδου, στη Σχολή Αστυφυλάκων και 
στις Υπηρεσίες που θα τοποθετηθούν. Οι Υπηρεσίες 
αυτές οφείλουν μέσα σε δέκα (10) ημέρες από την κοι¬ 
νοποίηση να αναφέρουν στη Διεύθυνση Αστυνομικού 
Προσωπικού του Αρχηγείου της Ελληνικής Αστυνομίας 
τις συγκεκριμένες Υπηρεσίες δικαιοδοσίας τους που 
θα τοποθετήσουν τους νέους Αστυφύλακες, που τους 
κατανέμονται με απόφαση του Αρχηγού ανάλογα με τη 
σειρά εξόδου και προτίμησής τους, με την επιφύλαξη 
της παρ. 1 του παρόντος άρθρου. 

Όσοι υπάγονται στις κατηγορίες α', β', γ' και δ' της 
παρ. 3 του άρθρου 3 του παρόντος διατάγματος, καθώς 
και όσοι πληρούν τις προϋποθέσεις συνυπηρέτησης με 
συζύγους αστυνομικούς, συνοριακούς φύλακες, ειδικούς 
φρουρούς, δικαστικούς λειτουργούς, στρατιωτικούς, πυ¬ 
ροσβεστικούς υπαλλήλους και λιμενικούς, τοποθετού¬ 
νται στις προκηρυχθείσες θέσεις κατά προτεραιότητα 
με βάση την ως άνω αναγραφόμενη σειρά κατά κατη¬ 
γορία και εφόσον έχουν υποβληθεί στην Υπηρεσία τα 
απαραίτητα πιστοποιητικά, με την επιφύλαξη της παρ. 
1 του παρόντος άρθρου. 

3. Η Σχολή Αστυφυλάκων κοινοποιεί στους Δόκιμους 
Αστυφύλακες την απόφαση του Αρχηγού περί κατα¬ 
νομής των θέσεων και καλεί αυτούς να υποβάλουν αι¬ 
τήσεις, στις οποίες δηλώνουν υποχρεωτικά όλες τις 
Διευθύνσεις που αναφέρονται στην απόφαση, κατά 
σειρά προτίμησής τους. 

4. Ο Διευθυντής της Διεύθυνσης Αστυνομικού Προ¬ 
σωπικού του Αρχηγείου της Ελληνικής Αστυνομίας κα¬ 
τανέμει αυτούς στις Γενικές Αστυνομικές Διευθύνσεις 
Αττικής και Θεσσαλονίκης, Αστυνομικές Διευθύνσεις 
Νομών, ή ισότιμες με αυτές Υπηρεσίες, ανάλογα με τη 
σειρά εξόδου τους από τη Σχολή και τη σειρά προτίμη¬ 
σης τους. Στη συνέχεια η κατανομή αυτή επικυρώνεται 
με απόφαση του Αρχηγού και κοινοποιείται στη Σχολή 
Αστυφυλάκων και στις εμπλεκόμενες Υπηρεσίες. 

5. Εκείνοι που για οποιονδήποτε λόγο εξέρχονται της 
Σχολής μετά την έκδοση της απόφασης τοποθέτησης 
των ομοταξιών συναδέλφων τους καταλαμβάνουν τις 
θέσεις που προκηρύχθηκαν και δεν καλύφθηκαν, σύμ¬ 
φωνα με τη διαδικασία που καθορίζεται στο παρόν 
άρθρο. Σε περίπτωση που έχουν καλυφθεί όλες οι προ¬ 
κηρυχθείσες θέσεις, η τοποθέτηση γίνεται με απόφαση 
του Αρχηγού Ελληνικής Αστυνομίας με υπηρεσιακά και 
κοινωνικά κριτήρια. 

6. Τα Συμβούλια Μεταθέσεων των Γενικών Αστυνομι¬ 
κών Διευθύνσεων Αττικής και Θεσσαλονίκης τοποθετούν 
αυτούς που κατανέμονται σ’ αυτές, σε κενές θέσεις των 
υφιστάμενων Διευθύνσεών τους, με βάση τα κριτήρια 
που καθορίζονται στην παράγραφο 2 του παρόντος, 
αφού προηγουμένως έχει γίνει η ονομαστική επιλογή, με 
υπηρεσιακά κριτήρια (άρθρο 2 παρ. 4 του π.δ. 100/2003), 
των νεοεξερχομένων αστυφυλάκων από τις Διευθύνσεις 
Αστυνομικών Επιχειρήσεων Αττικής και Θεσσαλονίκης 
οι οποίοι θα τοποθετούνται κατ’ εξαίρεση σε αυτές. Η 
επιλογή αυτή γίνεται από επιτροπή που αποτελείται 
από τρεις (3) ανώτερους Αξιωματικούς: έναν (1) της 
Διεύθυνσης Αστυνομικών Επιχειρήσεων, έναν (1) της 
Σχολής Αστυφυλάκων (του οικείου Τμήματος Δοκίμων 
Αστυφυλάκων) και έναν (1) Υγειονομικό Αξιωματικό. 

7. Τα Συμβούλια Μεταθέσεων των Διευθύνσεων των 
Γενικών Αστυνομικών Διευθύνσεων Αττικής, Θεσσαλο¬ 


νίκης και Περιφερειών Χώρας, στις οποίες κατανέμο- 
νται οι νέοι Αστυφύλακες, τοποθετούν υποχρεωτικά 
αυτούς στις προκαθορισμένες από αυτούς θέσεις, με 
βάση τα κριτήρια που καθορίζονται στην παράγραφο 
2 του παρόντος. Η σειρά εξόδου αναγράφεται επί του 
Φύλλου Πορείας». 

Αρθρο 6 

1. Οι παρ. 1,2 και 3 του άρθρου 8 του ως άνω π.δ., όπως 
η παρ. 2 τροποποιήθηκε με το άρθρο 2 του π.δ. 138/2006 
(Α' 155), αντικαθίστανται ως εξής: 

«1. Οι εξερχόμενοι από τη Σχολή Αξιωματικών Υπα- 
στυνόμοι Β' τοποθετούνται υποχρεωτικά και δεν με¬ 
τακινούνται για οποιοδήποτε λόγο για ένα (1) τουλάχι¬ 
στον έτος σε Υπηρεσίες των Διευθύνσεων Αστυνομικών 
Επιχειρήσεων, Άμεσης Δράσης και Μεταγωγών Δικα¬ 
στηρίων, καθώς και σε Αστυνομικά Τμήματα, Τμήματα 
Τροχαίας, Τμήματα Αστυνομικών Επιχειρήσεων, Τμήμα¬ 
τα Δίωξης Λαθρομετανάστευσης, Τμήματα Συνοριακής 
Φύλαξης και Αστυνομικούς Σταθμούς. Εξαιρούνται όσοι 
εμπίπτουν στην περίπτωση του εδαφίου η' της παρ. 2 
του άρθρου 19, εφόσον οι λόγοι υγείας αφορούν τους 
ίδιους. Οι νεοεξερχόμενοι Υπαστυνόμοι Β' δύνανται να 
τοποθετούνται στις προαναφερόμενες Υπηρεσίες του 
τόπου συμφερόντων τους, με την προϋπόθεση ότι οι 
προκηρυχθείσες θέσεις των τακτικών μεταθέσεων δεν 
καλύφθηκαν. Η προϋπόθεση αυτή δεν απαιτείται για τις 
τοποθετήσεις στις περιοχές των Γ ενικών Αστυνομικών 
Διευθύνσεων Αττικής και Θεσσαλονίκης. Εξαιρείται πο¬ 
σοστό 5% των εξερχομένων, που προηγείται στη σειρά 
εξόδου, οι οποίοι μπορεί να τοποθετούνται στις ανωτέ¬ 
ρω Υπηρεσίες της προτίμησής τους και σε Υπηρεσίες 
του τόπου συμφερόντων τους, με την προϋπόθεση ότι 
οι προκηρυχθείσες θέσεις των τακτικών μεταθέσεων 
δεν καλύφθηκαν, προηγούμενοι των λοιπών ομοταξιών 
συναδέλφων τους. 

2. Με απόφαση του Αρχηγού της Ελληνικής Αστυνομί¬ 
ας καθορίζεται ο αριθμός των κενών οργανικών θέσεων 
που ανάλογα με τις υπηρεσιακές ανάγκες θα πληρω¬ 
θούν από τους νεοεξερχόμενους Υπαστυνόμους Β', κατά 
Γ ενική Αστυνομική Διεύθυνση Αττικής και Θεσσαλονίκης, 
τη Σχολή Αξιωματικών Ελληνικής Αστυνομίας (Σ.Α.Ε.Α.), 
καθώς και κατά Αστυνομικό Τμήμα ή ισότιμη Υπηρεσία 
και Αστυνομικό Σταθμό των Αστυνομικών Διευθύνσεων 
Νομών ή Τμήμα Δοκίμων Αστυφυλάκων. 

Για τον υπολογισμό των ως άνω κενών θέσεων δεν 
λαμβάνονται υπόψη οι θέσεις που θα πληρωθούν, αφε¬ 
νός από τους κατώτερους αξιωματικούς κατά τις τακτι¬ 
κές μεταθέσεις και αφετέρου από νέους Υπαστυνόμους 
που εμπίπτουν στις εξαιρέσεις της παρ. 1 του παρόντος 
άρθρου. Η απόφαση αυτή κοινοποιείται στους ενδιαφε¬ 
ρομένους, μέσω της Σχολής Αξιωματικών. 

3. Οι ενδιαφερόμενοι υποχρεούνται να υποβάλουν 
εντός δνθημέρου από την κοινοποίηση της ως άνω από¬ 
φασης αιτήσεις, στις οποίες δηλώνουν όλες υποχρε¬ 
ωτικά τις Υπηρεσίες που αναφέρονται στην απόφαση 
αυτή, κατά σειρά προτίμησής τους, με την επιφύλαξη 
της παραγράφου 1 του παρόντος». 

2. Το τελευταίο εδάφιο της παρ. 4 του ίδιου άρθρου 
του ως άνω π.δ. αντικαθίσταται ως εξής: 

«Όσοι υπάγονται στις κατηγορίες α', β', γ' και δ' της 
παρ. 3 του άρθρου 3 του παρόντος διατάγματος, καθώς 
και όσοι πληρούν τις προϋποθέσεις συνυπηρέτησης με 

συζύγους αστυνομικούς, συνοριακούς φύλακες, ειδικούς 
φρουρούς, στρατιωτικούς, λιμενικούς, πυροσβεστικούς 
υπαλλήλους ή δικαστικούς λειτουργούς, τοποθετούνται 
στις προκηρυχθείσες θέσεις, με την επιφύλαξη της πα¬ 
ραγράφου 1 του παρόντος άρθρου, κατά προτεραιότητα 
με βάση την ως άνω αναγραφόμενη σειρά κατά κατη¬ 
γορία και εφόσον έχουν υποβληθεί στην Υπηρεσία τα 
απαραίτητα πιστοποιητικά». 

3. Η παρ. 5 του ιδίου άρθρου του ως άνω π.δ. όπως 
αυτή αντικαταστάθηκε με την παρ. 2 του άρθρου 2 του 
π.δ. 138/2006, αντικαθίσταται ως εξής: 

«5. Τα Συμβούλια Μεταθέσεων των Γενικών Αστυνο¬ 
μικών Διευθύνσεων Αττικής και Θεσσαλονίκης τοποθε¬ 
τούν τους Υπαστυνόμους Β' που κατανέμονται σ’ αυτές 
σε κενές θέσεις των υφιστάμενων Διευθύνσεών τους, με 
βάση τα κριτήρια που καθορίζονται στην προηγούμενη 
παράγραφο, αφού προηγουμένως έχει γίνει η ονομα¬ 
στική επιλογή, με υπηρεσιακά κριτήρια (άρθρο 2 παρ. 4 
του π.δ. 100/2003), των νεοεξερχομένων Υπαστυνόμων 
από τις Διευθύνσεις Αστυνομικών Επιχειρήσεων Ατ¬ 
τικής και Θεσσαλονίκης οι οποίοι θα τοποθετούνται 
κατ’ εξαίρεση σ’ αυτές. Η επιλογή γίνεται από επιτροπή 
που αποτελείται από τρεις (3) ανώτερους Αξιωματικούς: 
έναν (1) της Διεύθυνσης Αστυνομικών Επιχειρήσεων, 
έναν (1) της Σχολής Αξιωματικών και έναν (1) Υγειονο¬ 
μικό Αξιωματικό. 

Τα Συμβούλια Μεταθέσεων των Αστυνομικών Διευθύν¬ 
σεων ή των ισότιμων Υπηρεσιών των Γ ενικών Αστυνομι¬ 
κών Διευθύνσεων Αττικής και Θεσσαλονίκης τοποθετούν 
τους Υπαστυνόμους Β' που κατανέμονται σ’ αυτές σε 
κενές θέσεις των Υπηρεσιών τους, με βάση τα κριτήρια 
που καθορίζονται στην προηγούμενη παράγραφο». 

Αρθρο 7 

1. Η παράγραφος 6 του άρθρου 12 του ως άνω π.δ. 
αντικαθίσταται ως εξής: 

«6. Μετάθεση αστυνομικού, εντός και εκτός της αυτής 
περιοχής, εφόσον έχει υποβληθεί σε ανάλογη εκπαίδευ¬ 
ση από τη Δ/νση Πληροφορικής/Α.Ε.Α., Δ/νση Εγκλημα¬ 
τολογιών Ερευνών, την Υποδ/νση Εγκληματολογικών 
Ερευνών Βορείου Ελλάδος, την Υπηρεσία Εναερίων Μέ¬ 
σων και την Ε.Κ.Α.Μ. δεν επιτρέπεται προ της παρελεύ- 
σεως συνεχόμενης 10ετίας από την ημερομηνία ένταξης 
στη δύναμή τους, παρά μόνο ύστερα από αιτιολογημένη 
πρόταση του Δ/ντή της Υπηρεσίας του. Οι μετατιθέμενοι 
από την Ε.Κ.Α.Μ. δεν επιτρέπεται να επιστρέφουν στη 
μονάδα εκτός εάν υποβληθούν εκ νέου σε διαδικασία 
αξιολόγησης και επιτυχούς αποφοίτησης από το προ- 
βλεπόμενο σχολείο βασικής εκπαίδευσης». 

2. Η παράγραφος 8 του ιδίου άρθρου του ως άνω π.δ. 
αντικαθίσταται ως εξής: 

«8. Οι αστυνομικοί που υπάγονται σε μία από τις περι¬ 
πτώσεις α', β', γ' και δ' της παραγράφου 3 του άρθρου 
3 του παρόντος διατάγματος, δύνανται να υποβάλουν 
αιτήσεις μετάθεσης και όταν δεν έχουν προκηρυχθεί 
κενές, προς κάλυψη, θέσεις του βαθμού τους, για την 
περιοχή μετάθεσης του τόπου συμφερόντων τους, ανε¬ 
ξάρτητα εάν έχουν τις προϋποθέσεις που προβλέπονται 
από την παρ. 4 του παρόντος άρθρου. Επί των αιτήσεων 
αυτών αποφαίνεται το αρμόδιο όργανο, βάσει κοινωνι¬ 
κών και υπηρεσιακών κριτηρίων». 

3. Στο άρθρο 12 του ως άνω π.δ. προστίθεται παρά¬ 
γραφος 9 ως εξής: 


«9. Αστυνομικοί που μετατίθενται για λόγους πειθαρχί¬ 
ας σύμφωνα με τις διατάξεις της παρ. 1 του άρθρου 17, 
δεν επιτρέπεται για οποιοδήποτε λόγο να μετατεθούν 
εκ νέου σε Υπηρεσίες της περιοχής από την οποία 
μετατέθηκαν πριν την παρέλευση ΙΟετίας». 

Άρθρο 8 

Η περίπτωση ε' της παραγράφου 4 του άρθρου 14 του 
ως άνω π.δ. αντικαθίσταται ως εξής: 

«ε. Το Β' δεκαήμερο του μηνάς Σεπτεμβρίου κάθε 
έτους το αρμόδιο Συμβούλιο Μεταθέσεων, εκτιμώντας 
τις υπηρεσιακές ανάγκες, όπως αυτές έχουν διαμορφω¬ 
θεί από τις τελευταίες τακτικές μεταθέσεις καταρτίζει 
αριθμητικούς πίνακες κατά Αστυνομική Διεύθυνση ή 
άλλη εξομοιούμενη με αυτή Υπηρεσία κενών οργανικών 
θέσεων σε Αστυφύλακες που πρέπει να πληρωθούν 
κατά το Γ' δεκαήμερο του μηνάς Οκτωβρίου, λαμβάνο- 
ντας υπόψη και τις αιτήσεις ακυρώσεως που προέκυψαν 
από τις τακτικές μεταθέσεις. Οι θέσεις θα καλύπτο¬ 
νται από Αστυφύλακες που ζητούσαν μετάθεση για τις 
Υπηρεσίες αυτές και μνημονεύονται στους πίνακες των 
τακτικών μεταθέσεων. 

Σε περίπτωση που οι ως άνω θέσεις δεν καλύπτονται 
από τις εκκρεμείς αιτήσεις του πίνακα τακτικών μετα¬ 
θέσεων, καλύπτονται με τοποθετήσεις νεοεξερχόμενων 
Αστυφυλάκων». 

Άρθρο 9 

1. Οι περιπτώσεις δ', ι', ια' και ιστ' της παραγράφου 1 του 
άρθρου 17 του ως άνω π.δ. αντικαθίστανται ως εξής: 

«δ. Σε περίπτωση θανάτου συζύγου ή τέκνου ή πάθη¬ 
σης από δυσίατο νόσημα, όπως μεσογειακή αναιμία που 
χρήζει μεταγγίσεων αίματος, λευχαιμία, αιμορροφιλία, 
χρόνια νεφρική ανεπάρκεια σε στάδιο αιμοκάθαρσης, 
ΑΙϋδ, σκλήρυνση κατά πλάκας τετραπληγικής ή παρα¬ 
πληγικής μορφής, καρκίνο και νόσο ΘΒΟΗΝ, του αστυ¬ 
νομικού ή μέλους της ίδιας οικογένειάς του, καθώς και 
διορισμό ως δικαστικό συμπαραστάτη από το αρμόδιο 
δικαστήριο σε γονείς ή αδέλφια και δεν μπορεί άλλο 
μέλος της οικογένειας να οριστεί δικαστικός συμπα¬ 
ραστάτης, μετά από αίτηση του ενδιαφερομένου στην 
Υπηρεσία του και έκδοση σχετικής γνωμάτευσης από 
την Ανώτατη Υγειονομική Επιτροπή (Α.Υ.Ε.) της Ελλη¬ 
νικής Αστυνομίας. 

Με την αίτηση συνυποβάλλονται: α) αντίγραφο του 
ατομικού δελτίου ασθενειών, εφόσον η πάθηση αφορά 
τον ίδιο, β) πλήρες ιστορικό της νόσου από τον θερά¬ 
ποντα ιατρό, γ) αντίγραφο των σχετικών προς την επι¬ 
καλούμενη πάθηση εντολών υγειονομικής περίθαλψης 
και συνταγογραφούμενων φαρμάκων, από τα ατομικά 
βιβλιάρια νοσηλείας και συνταγολογίου, δ) γνωμάτευση 
Διευθυντή Κλινικής Κρατικού Νοσοκομείου, ειδικού επί 
της παθήσεως και κάθε άλλο στοιχείο σχετικό με την 
πάθηση, όπως εξιτήριο Νοσοκομείου ή Κλινικής, γνωμα¬ 
τεύσεις Υγειονομικών Επιτροπών ή άλλων ειδικών επί 
της παθήσεως ιατρών, αποτελέσματα εργαστηριακών 
εξετάσεων κ.λ,π., προς διευκόλυνση του ιδίου και των 
αρμοδίων Υπηρεσιών. 

Η Υπηρεσία του ενδιαφερομένου υποβάλλει την αί¬ 
τηση και τα συνημμένα δικαιολογητικά στη Διεύθυνση 
Αστυνομικού Προσωπικού του Αρχηγείου της Ελληνικής 
Αστυνομίας και αυτή στη συνέχεια παραπέμπει τον πά- 
σχοντα αστυνομικό ή το πάσχον μέλος της οικογένειας 

του ενώπιον της Ανώτατης Υγειονομικής Επιτροπής, 
διαβιβάζοντας σ’ αυτή όλη τη σχετική αλληλογραφία. Η 
αυτοπρόσωπη παρουσίαση στην Ανώτατη Υγειονομική 
Επιτροπή του πάσχοντος μέλους της οικογένειας του 
αστυνομικού δεν απαιτείται σε περίπτωση που συντρέ¬ 
χουν σοβαροί λόγοι αδυναμίας μετακίνησής του, που 
προκύπτουν από γνωμάτευση του εκτελούντος χρέη 
υπηρεσιακού ιατρού στον τόπο διαμονής του ενδια¬ 
φερομένου. 

Η Ανώτατη Υγειονομική Επιτροπή στη συνέχεια εξετά¬ 
ζει τους παραπεμπόμενους και γνωματεύει σχετικά. Σε 
περίπτωση που η γνωμάτευσή της αφορά αστυνομικό 
που πάσχει από δυσίατο νόσημα προχωρεί σε κρίση της 
σωματικής του ικανότητας, από υγειονομικής πλευράς, 
σύμφωνα με τις κείμενες διατάξεις». 

«ι. Για μεταθέσεις από και προς τις αναφερόμενες 
στις περιπτώσεις γ' και δ' του άρθρου 4 του παρόντος 
Υπηρεσίες. Οι μετατιθέμενοι της περίπτωσης γ' τοπο¬ 
θετούνται σε Υπηρεσίες της περιοχής μετάθεσης της 
Γενικής Αστυνομικής Διεύθυνσης Αττικής, ενώ εκείνοι 
της περίπτωσης δ' σε Υπηρεσίες της περιοχής μετά¬ 
θεσης από την οποία μετατέθηκαν». 

«ια.'Υστερα από αίτηση αμοιβαίας μετάθεσης, υπό την 
προϋπόθεση ότι οι ενδιαφερόμενοι υπηρετούν σε Υπη¬ 
ρεσίες της αυτής περιοχής μετάθεσης. Κατ’ εξαίρεση 
επιτρέπεται η υποβολή αίτησης αμοιβαίας μετάθεσης 
για τους αστυνομικούς μέχρι το βαθμό του Αστυνόμου 
Β', εφόσον οι Υπηρεσίες που υπηρετούν οι ενδιαφερό¬ 
μενοι ανήκουν σε περιοχές μετάθεσης, για τις οποίες 
οι προκηρυχθείσες κενές θέσεις δεν καλύφθηκαν ή οι 
Υπηρεσίες, στις οποίες ζητούν να μετατεθούν, ανήκουν 
στην περιοχή μετάθεσης του τόπου συμφερόντων τους 
και οι ενδιαφερόμενοι έχουν συμπληρώσει πέντε (5) 
έτη πραγματικής υπηρεσίας και δεν υπερβαίνουν τα 
είκοσι (20) έτη συνολικής πραγματικής υπηρεσίας. Νέα 
αίτηση αμοιβαίας μετάθεσης δεν γίνεται δεκτή πριν 
τη παρέλευση τριετίας από την πραγματοποίηση της 
προηγούμενης. Επίσης, δεν γίνεται δεκτή η αίτηση για 
αμοιβαία μετάθεση των νεοεξερχομένων των Σχολών 
και νεοπροαχθέντων αρχιφυλάκων πριν την παρέλευση 
τριετίας από την τοποθέτηση ή μετάθεσή τους αντί¬ 
στοιχα. Οι διατάξεις της παρ. 9 του άρθρου 12 του 
παρόντος έχουν ανάλογη εφαρμογή και στην περίπτω¬ 
ση αυτή. Οι αμοιβαίες μεταθέσεις ενεργούνται μετα¬ 
ξύ ομοιόβαθμων και εκτελούντων τα αυτά καθήκοντα 
αστυνομικών υπαλλήλων». 

«ιστ. Για ανάθεση καθηκόντων ασφαλείας Υπουργών, 
Αναπληρωτών Υπουργών, Υφυπουργών ή Γενικών Γραμ¬ 
ματέων Υπουργείων. Στην περίπτωση αυτή οι αστυνο¬ 
μικοί μετατίθενται στη Γενική Διεύθυνση Ασφάλειας 
Επισήμων/Υπηρεσία Προστασίας Επισήμων, ανεξάρτητα 
από την ύπαρξη κενών οργανικών θέσεων και στη συ¬ 
νέχεια αποσπώνται στο αντίστοιχο Υπουργείο. Μετά τη 
λήξη της απόσπασής τους επιστρέφουν στην Υπηρεσία 
από την οποία μετατέθηκαν. Αν για υπηρεσιακούς λό¬ 
γους δεν δύνανται να επιστρέφουν σ’ αυτήν μετατίθενται 
σε άλλη Υπηρεσία της ίδιας περιοχής μετάθεσης». 

2. Στην παράγραφο 1 του ίδιου άρθρου του ως άνω 
π.δ. προστίθεται περίπτωση κβ' και κγ', ως εξής: 

«κβ. Σε περίπτωση κατά την οποία οι αστυνομικοί 
μετατίθενται για να στελεχώσουν την Ε.Κ.Α.Μ. 

κγ. Όταν ανακύπτουν λόγοι που άπτονται σοβαρών 
υπηρεσιακών αναγκών». 


Άρθρο 10 

Στο άρθρο 18 του ως άνω π.δ. προστίθεται παράγρα¬ 
φος 6 ως εξής: 

«6. Η διαταγή μετάθεσης κοινοποιείται υποχρεωτι¬ 
κά στους υπό μετάθεση αστυνομικούς μέχρι το βαθμό 
του ανθυπαστυνόμου έως 30 Ιουνίου και οι αιτήσεις 
ακύρωσης, τροποποίησης ή αναστολής διαταχθεισών 
μεταθέσεων υποβάλλονται στη Διεύθυνση Αστυνομικού 
Προσωπικού/Α.Ε.Α. μέχρι 10 Ιουλίου. Μετά την παρέλευ¬ 
ση της ανωτέρω ημερομηνίας δεν γίνονται δεκτές και 
δεν εξετάζονται από το αρμόδιο Συμβούλιο». 

Άρθρο 11 

1. Η περίπτωση ι' της παραγράφου 2 του άρθρου 19 
του ως άνω π.δ. αντικαθίσταται ως εξής: 

«ι. Για ανάθεση καθηκόντων ασφαλείας βουλευτών και 
λοιπών δικαιούμενων προσώπων, εκτός των αναφερομέ- 
νων στο εδάφιο ιστ' της παρ. 1 του άρθρου 17 του παρό¬ 
ντος. Οι αστυνομικοί στην περίπτωση αυτή αποσπώνται 
στη Γενική Διεύθυνση Ασφάλειας Επισήμων/Υπηρεσία 
Προστασίας Επισήμων ή Διεύθυνση Ασφάλειας Θεσσα¬ 
λονίκης /Υποδιεύθυνση Κρατικής Ασφάλειας και μετά 
την αποδέσμευσή τους από τα συγκεκριμένα καθήκοντα 
επιστρέφουν στις Υπηρεσίες που ανήκουν οργανικά, 
πλην των προερχομένων από την Ε.Κ.Α.Μ., οι οποίοι 
τοποθετούνται σε άλλες Υπηρεσίες της ίδιας περιοχής 
μετάθεσης. Γ ια το χρόνο που είναι αποσπασμένοι στη 
δύναμη των προαναφερόμενων Υπηρεσιών, τα μόρια 
που λαμβάνουν, κατ’ εφαρμογή της παρ. 2 εδάφ. α' του 
άρθρου 3 του παρόντος διατάγματος, υπολογίζονται με 
βάση την απόσταση του τόπου όπου εδρεύει η Υπηρεσία 
στην οποία έχουν αποσπαστεί από τον τόπο συμφε¬ 
ρόντων τους, εφόσον το χρονικό διάστημα απόσπασής 
τους υπερβαίνει τους έξι (6) μήνες». 

2. Στο τέλος του ίδιου άρθρου του ως άνω π.δ. προ¬ 
στίθεται παράγραφος 10, ως εξής: 

«10. Για τις αποσπάσεις που διατάσσονται σύμφωνα 
με την παρ. 2 εδάφια β' και γ' του παρόντος άρθρου 
και πραγματοποιούνται με δαπάνες δημοσίου απαιτείται 
έγκριση της Διεύθυνσης Οικονομικών του Αρχηγείου της 
Ελληνικής Αστυνομίας και επιπλέον σύμφωνη γνώμη των 
Γ ενικών Αστυνομικών Διευθυντών, όταν αυτές διατάσ- 
σονται εντός Αστυνομικών Διευθύνσεων ή Διευθύνσεων 
Αστυνομίας, και σύμφωνη γνώμη των Γ ενικών Επιθεωρη¬ 
τών Νοτίου ή Βορείου Ελλάδας, κατά περίπτωση, όταν 
αυτές διατάσσονται εκτός των Γενικών Αστυνομικών 
Διευθύνσεων». 

Άρθρο 12 

Στο τέλος της παραγράφου 1 του άρθρου 24 του ως 
άνω π.δ. προστίθεται εδάφιο, ως εξής: 

«Με απόφαση του Αρχηγού δύναται οι διαταχθείσες 
τακτικές μεταθέσεις να αναστέλλονται εν άλω ή εν μέ- 
ρει για χρονικό διάστημα μέχρι ένα (1) μήνα από την τε¬ 
λευταία ημέρα πραγματοποίησης αυτών για σοβαρούς 
υπηρεσιακούς λόγους. Σε άλως εξαιρετικές περιπτώσεις, 
δύναται η αναστολή αυτή να παρατείνεται μέχρι δύο 
(2) μήνες επιπλέον, στην περίπτωση όμως αυτή ο χρό¬ 
νος αναστολής θεωρείται ως χρόνος απόσπασης με 
δαπάνες δημοσίου. Σε όλες τις ανωτέρω περιπτώσεις 
λογίζεται ότι οι μεταθέσεις πραγματοποιήθηκαν την 
31/08». 

Άρθρο 13 

Το άρθρο 25 του ως άνω π.δ. αντικαθίσταται ως 
εξής: 

«Άρθρο 25 

Έξοδα μετακίνησης 

1. Οι τοποθετήσεις, μεταθέσεις και αποσπάσεις του 
αστυνομικού προσωπικού πραγματοποιούνται με δα¬ 
πάνη του Δημοσίου, η οποία πρέπει υποχρεωτικά ν’ 
αναγράφεται στη σχετική διαταγή. 

2. Κατ’ εξαίρεση για τοποθετήσεις, μεταθέσεις και 
αποσπάσεις του αστυνομικού προσωπικού που πραγ¬ 
ματοποιούνται με αίτηση του ενδιαφερομένου ή στον 
τόπο συμφερόντων του δεν δικαιολογείται δαπάνη σε 
βάρος του Δημοσίου. 

3. Ο τοποθετούμενος, μετατιθέμενος και αποσπώμε- 
νος δεν υποχρεούται σε αναχώρηση πριν του καταβλη¬ 
θεί η σχετική πίστωση». 

Άρθρο 14 

Μεταβατικές διατάξεις 

Οι διατάξεις του άρθρου 25 του π.δ. 100/2003, όπως 
τροποποιούνται με το προηγούμενο άρθρο, εφαρμόζο¬ 
νται για τις τοποθετήσεις, μεταθέσεις και αποσπάσεις 
που εκτελούνται μετά τη δημοσίευση του παρόντος. 

Άρθρο 15 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 16 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 
-♦- 

ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 30 της 15.9.2011 

Μεταφορά και καθορισμός θέσεων ειδικών συμβούλων- 
ειδικών συνεργατών, μετακλητών διοικητικών υπαλ¬ 
λήλων και υπαλλήλων με απόσπαση στα Πολιτικά 
Γραφεία του Υπουργού Ανάπτυξης, Ανταγωνιστικό¬ 
τητας και Ναυτιλίας, του Αναπληρωτή Υπουργού Οι¬ 
κονομικών Φ. Σαχινίδη και του Υφυπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης 
Π. Τζωρτζάκη. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) των παραγράφων 1, 2, 3, 4 και 5 του άρθρου 55 και 
της παρ. 2 του άρθρου 90 του Κώδικα Νομοθεσίας για 
την Κυβέρνηση και τα Κυβερνητικά Όργανα (π.δ. 63/ 
2005, Α' 98), 

β) του π.δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 


και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε “Υπουργείο Οικονομίας, Ανταγω¬ 
νιστικότητας και Ναυτιλίας”,...» (Α' 213), 
γ) του π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία: α) Εσωτερικών και β) Διοικητικής Με¬ 
ταρρύθμισης και Ηλεκτρονικής Διακυβέρνησης, συγχώ¬ 
νευση των Υπουργείων Οικονομίας, Ανταγωνιστικότητας 
και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας...» (Α' 147), 

δ) της 26/22.12.2009 Πράξης Υπουργικού Συμβου¬ 
λίου «Καθορισμός των θέσεων Ειδικών Συμβούλων- 
Ειδικών Συνεργατών, Μετακλητών Διοικητικών Υπαλλή¬ 
λων και Υπαλλήλων με απόσπαση στα Πολιτικά Γ ραφεία 
της Υπουργού Οικονομίας, Ανταγωνιστικότητας και Ναυ¬ 
τιλίας, της Υπουργού Περιβάλλοντος, Ενέργειας και Κλι¬ 
ματικής Αλλαγής, του Υπουργού Υποδομών, Μεταφορών 
και Δικτύων, του Υπουργού Προστασίας του Πολίτη, του 
Υφυπουργού Περιβάλλοντος, Ενέργειας και Κλιματικής 
Αλλαγής Α. Μωράίτη και του Υφυπουργού Υποδομών, 
Μεταφορών και Δικτύων Ν. Σηφουνάκη» (Α' 233) και 
ε) της 21/12.7.2011 πράξης Υπουργικού Συμβουλίου «Με¬ 
ταφορά και καθορισμός θέσεων ειδικών συμβούλων-ει- 
δικών συνεργατών, μετακλητών διοικητικών υπαλλήλων 
και υπαλλήλων με απόσπαση στα Πολιτικά Γραφεία 
Υπουργών, Αναπληρωτών Υπουργών και Υφυπουργών» 
(Α' 160). 

2. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από τις διατάξεις της 
Πράξης αυτής, όπως δαπάνη δεν είχε προκληθεί και 
από τις διατάξεις της 21/12.7.2011 Πράξης Υπουργικού 
Συμβουλίου. 

3. Τις προτάσεις του Υπουργού Ανάπτυξης, Ανταγω¬ 
νιστικότητας και Ναυτιλίας, του Αναπληρωτή Υπουργού 
Οικονομικών Φ. Σαχινίδη και του Υφυπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης 
Π. Τζωρτζάκη, αποφασίζει: 

Άρθρο 1 

1. Από τις προβλεπόμενες στο Πολιτικό Γ ραφείο του 
πρώην Αναπληρωτή Υπουργού Ανάπτυξης, Ανταγωνι¬ 
στικότητας και Ναυτιλίας X. Παμπούκη θέσεις (βλ. πε- 
ρίπτ. γ' της παρ. 5 του άρθρου 1 της 21/12.7.2011 πράξης 
Υπουργικού Συμβουλίου) μεταφέρουμε τέσσερις (4) 
ενιαίες θέσεις ειδικών συμβούλων-ειδικών συνεργατών 
και τέσσερις (4) θέσεις μετακλητών διοικητικών υπαλ¬ 
λήλων ως εξής: 

α) στο Πολιτικό Γραφείο του Υπουργού Ανάπτυξης, 
Ανταγωνιστικότητας και Ναυτιλίας δύο (2) ενιαίες θέ¬ 
σεις ειδικών συμβούλων-ειδικών συνεργατών και δύο (2) 
θέσεις μετακλητών διοικητικών υπαλλήλων, 
β) στο Πολιτικό Γ ραφείο του Αναπληρωτή Υπουργού 
Οικονομικών Φ. Σαχινίδη μία (1) ενιαία θέση ειδικού συμ- 
βούλου-ειδικού συνεργάτη και 
γ) στο Πολιτικό Γραφείο του Υφυπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης 
Π. Τζωρτζάκη μία (1) ενιαία θέση ειδικού συμβούλου- 
ειδικού συνεργάτη και δύο (2) θέσεις μετακλητών διοι¬ 
κητικών υπαλλήλων. 

2. Οι ενιαίες θέσεις ειδικών συμβούλων-ειδικών συνερ¬ 
γατών και οι θέσεις μετακλητών διοικητικών υπαλλήλων 

και υπαλλήλων με απόσπαση στα αναφερόμενα στην 
προηγούμενη παράγραφο Πολιτικά Γραφεία διαμορ¬ 
φώνονται ως εξής: 

α) στο Πολιτικό Γραφείο του Υπουργού Ανάπτυξης, 
Ανταγωνιστικότητας και Ναυτιλίας, με συνυπολογι- 
σμό των θέσεων που προβλέπονται στο άρθρο 1 της 
26/22.12.2009 Πράξης Υπουργικού Συμβουλίου, 


θέσεις ειδικών συμβούλων-ειδικών συνεργατών 

12 

θέσεις μετακλητών διοικητικών υπαλλήλων 

15 

θέσεις υπαλλήλων με απόσπαση 

13 


β) στο Πολιτικό Γραφείο του Αναπληρωτή Υπουργού 
Οικονομικών Φ. Σαχινίδη, με συνυπολογισμό των θέσεων 
που προβλέπονται στην περίπτ. β' της παρ. 2 και στην 
παρ. 3 του άρθρου 55 του π.δ. 63/2005, 


θέσεις ειδικών συμβούλων-ειδικών συνεργατών 

4 

θέσεις μετακλητών διοικητικών υπαλλήλων 

5 

θέσεις υπαλλήλων με απόσπαση 

5 


γ) στο Πολιτικό Γραφείο του Υφυπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης Π. 
Τζωρτζάκη, με συνυπολογισμό των θέσεων που προβλέ- 


πονται στην περίπτωση στ' της παραγράφου 5 του άρ¬ 
θρου 1 της 21/12.7.2011 Πράξης Υπουργικού Συμβουλίου, 


θέσεις ειδικών συμβούλων-ειδικών συνεργατών 

4 

θέσεις μετακλητών διοικητικών υπαλλήλων 

9 

θέσεις υπαλλήλων με απόσπαση 

8 


Άρθρο 2 

Η ισχύς της πράξης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2011 

Ο ΠΡΩΘΥΠΟΥΡΓΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές αντίγραφο 

Ο Γ ενικός Γ ραμματέας της Κυβέρνησης 
ΣΩΤΗΡΙΟΣ Α. ΛΥΤΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9θ 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

*010020716091 10008* - 


















































































